RESOLUCIÓN do 30 de marzo de 2007 pola que se convocan varios cursos de formación continua para o persoal ao servizo da Administración de xustiza de Galicia en colaboración coa Consellería de Presidencia, Administracións Públicas e Xustiza, a través da Dirección Xeral de Xustiza.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 09/04/2007

Dentro do programa de actividades de formación continua da EGAP para o persoal ao servizo da Administración de xustiza en Galicia para 2007, e conforme as funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócanse, en colaboración coa Consellería de Presidencia, Administracións Públicas e Xustiza, a través da Dirección Xeral de Xustiza, os cursos que figuran no anexo I, que se deberán desenvolver segundo as seguintes bases:
Primeira.-Solicitudes.
As solicitudes de admisión aos cursos farán constar a orde de preferencia dos cursos que se van realizar
e tramitaranse a través do portal do empregado público de xustiza www.xunta.es:444/sxpa/AIX/. Os funcionarios con destino nos xulgados de paz ou en excedencia por coidados de fillos poderán formular a súa solicitude no modelo que figura no anexo II desta convocatoria, que remitirán ao fax da Dirección Xeral de Xustiza 981 54 62 22.
Para a utilización do portal do empregado público poderanse realizar consultas nos teléfonos 981 54 62 30, 981 54 62 10.
Para calquera outra consulta sobre tramitación das solicitudes e xestión dos cursos os alumnos deberán dirixirse á Dirección Xeral de Xustiza.
Segunda.-Prazo.
O prazo de presentación de solicitudes será de quince días hábiles desde a publicación desta resolución no Diario Oficial de Galicia.
Terceira.-Selección.
Os criterios xerais de selección, respectando as previsións sobre criterios selectivos contidos na resolución da Escola Galega de Administración Pública do 11 de febreiro de 2004 (Diario Oficial de Galicia nº 34, do 18 de febreiro) e tendo en consideración as preferencias alegadas polos solicitantes, serán os seguintes:
1º Non ter participado en cursos de formación continua promovidos pola consellería competente en materia de xustiza desde o ano 2003. Este criterio só será operativo para o primeiro curso no que o solicitante resulte admitido nesta convocatoria.
2º Titulares respecto de interinos.
3º Ter realizado menos cursos desde o ano 2003. Para estes efectos, computaranse os cursos nos que o interesado resultase admitido nesta convocatoria.
4º Estar utilizando ou ter utilizado nos dous últimos anos unha licenza de maternidade, permiso de paternidade, excedencia por coidado de fillos ou familiares ou redución de xornada polos mesmos motivos.
5º Antigüidade, que se resolverá co criterio de maior antigüidade no 50% dos casos e co criterio de menor antigüidade no outro 50%.
2. Non obstante, para os cursos que se identifican nas letras seguintes, o criterio xeral de selección previsto no punto 1º do número anterior será substituído pola superación dos cursos de introdución ás respectivas materias para funcionarios dos corpos ao servizo da Administración de xustiza, organizados en anos anteriores pola Escola Galega de Administración Pública en colaboración coa Consellería de Presidencia, Administracións Públicas e Xustiza, ou organizados directamente pola dita consellería a través da Dirección Xeral de Xustiza. Os cursos de formación aos que será de aplicación este criterio específico e os cursos chave que dan acceso a eles son:
a) Para o curso Execución civil non pecuniaria (modalidade de teleformación): curso Introdución á execución forzosa.
b) Para os cursos Conciliación civil, arbitraxe e expedientes de xurisdición voluntaria relativos ao dereito patrimonial (modalidade de teleformación) e o curso Xuízos civís: procesos especiais (división xudicial de patrimonios, proceso monitorio e cambiario e normas especiais dos procesos sobre arrendamentos urbanos e propiedade horizontal): curso Introdución á xurisdición civil.
c) Para o curso Expedientes de Rexistro civil (modalidade de teleformación): curso Introdución ao Rexistro civil.
d) Para o curso sobre Organización xudicial (modalidade de teleformación): Curso básico de organización xudicial e estatuto xurídico dos funcionarios ao servizo da Administración de xustiza.
3. Os funcionarios do corpo de xestión procesual e administrativa non precisarán ter realizado os cursos de introdución para o acceso aos cursos previstos nas letras a), b) e c) do punto anterior.
4. En todo caso, non se admitirá a realización simultánea de máis de dous cursos de formación desta convocatoria.
Cuarta.-Penalización en convocatorias sucesivas por falta de asistencia.
A falta de asistencia ao curso dos solicitantes admitidos será penalizada para efectos de concesión de cursos en convocatorias sucesivas. Non obstante, con carácter excepcional e por causa xustificada que deberá acreditarse, poderá formularse renuncia aos cursos concedidos sempre que a dita renuncia se notifique vía fax á Dirección Xeral de Xustiza, cando menos, con cinco días de antelación ao comezo do curso. No caso de que entre o comezo do curso e a data de publicación da listaxe de admitidos ou, no seu defecto, a data da notificación ao interesado non medie o dito prazo, poderá formularse a renuncia dentro das 48 horas seguintes.
Quinta.-Certificado de asistencia.
1. Outorgaráselles o correspondente certificado de asistencia aos alumnos que participen con regularidade nos cursos. Para os efectos de avaliar os coñecementos adquiridos polos alumnos, a Dirección Xeral de Xustiza poderá fixar a realización das probas que considere oportunas ou requirir a presentación dun traballo final de prácticas.
2. É obrigatoria a asistencia e puntualidade a todas as sesións dos cursos. Toda inasistencia deberá ser xustificada debidamente polo interesado. A falta de asistencia, aínda que sexa xustificada, a máis do 15% das horas lectivas programadas, impedirá a expedición da certificación anteriormente referida e dará lugar á baixa no curso coa perda de todos os dereitos.
Para poder superar os cursos de teleformación é necesario cumprir unha serie de requisitos obrigatorios na súa totalidade:
-Asistencia á sesión presencial de apertura, cando esta sexa obrigatoria.
-Adecuada realización das actividades que o titor propoña. Estas deben constar como aprobadas.
-Lectura detallada dos contidos do curso. Cada curso ten uns contidos teóricos que deben ser revisados na plataforma.
Unha vez superados estes tres requisitos, poderá establecerse a realización dunha proba final, de carácter presencial. Neste caso, para poder obter o diploma é necesario acadar un aprobado nesa proba.
Sexta.-Modificacións.
1. A EGAP, por proposta da Dirección Xeral de Xustiza, poderá modificar o desenvolvemento e os contidos dos cursos anunciados co fin de adaptalos ás necesidades da Administración, así como ás distintas continxencias que poidan xurdir.
2. No suposto de que o número de instancias recibidas sexa inferior ao 50% das prazas convocadas, a EGAP reserva para si o dereito de suspender a realización do curso de que se trate, empregando para o efecto os medios de notificación aos interesados previstos na normativa vixente.
Santiago de Compostela, 30 de marzo de 2007.
Antonio Izquierdo Escribano
Director da Escola Galega de Administración
Pública
ANEXO I
Curso:
Auxilio xudicial internacional (3 edicións).
1. Obxectivos:
Proporcionar formación avanzada sobre a regulación normativa e práctica dos actos que se realizarán dentro do ámbito da cooperación xudicial, orientada a perfeccionar coñecementos, a contribuír á carreira profesional e a mellorar a calidade do traballo nas oficinas dos órganos xudiciais, con inclusión de aspectos prácticos, en particular de utilización das aplicacións informáticas e telemáticas para a tramitación destes procedementos.
2. Destinatarios:
Funcionarios dos corpos xerais ao servizo da Administración de xustiza en Galicia.
3. Desenvolvemento:
3.1. Duración: 12 horas.
3.2. Lugares e datas:
A Coruña: 14, 16, 21 e 23 de maio.
Vigo: 28 e 30 maio e 4 e 6 de xuño.
Ourense: 11, 13, 18 e 20 de xuño.
3.3. Horarios: das 17.00 horas ás 20.00 horas.
3.4. Prazas: 25 por edición.
4. Contido:
A cooperación xurisdicional: regulación normativa básica. A prelación de fontes na cooperación internacional. Ámbitos de cooperación xudicial internacional. Cumprimento en España das solicitudes de auxilio xudicial procedentes de países estranxeiros. Peticións de cooperación internacional formuladas por tribunais españois. Autoridades requirentes e requiridas. Soporte material da petición. Idioma da documentación transmitida e requisitos das traducións. Xustificante de recepción. Procedementos de transmisión e recepción: emprego de medios telemáticos; utilización do Atlas Xudicial Europeo.
Curso:
Curso de actualización en psiquiatría forense.
1. Obxectivos:
2. Destinatarios:
Médicos forenses ao servizo da Administración de xustiza en Galicia.
3. Desenvolvemento:
Duración: 12.00 horas.
Lugar e datas: Santiago de Compostela, 9 e 10 de novembro.
Horarios: das 16.00 ás 20.00 horas (9 de novembro).
Das 10.00 ás 14.00 horas e das 16.00 ás 20.00 horas (10 de novembro).
Prazas: 25.
Contido:
4. Contido:
Instrumentos de avaliación da psicopatía e do trastorno antisocial da personalidade. Predición do risco. Resolución de casos prácticos sobre psicopatía. Comentario de casos.
Curso:
Execución civil non pecuniaria (modalidade de teleformación).
1. Obxectivos:
Proporcionar formación avanzada sobre a regulación da execución forzosa non pecuniaria, orientada a perfeccionar coñecementos, a contribuír á carreira profesional e a mellorar a calidade do traballo nas oficinas dos xulgados civís, con inclusión de aspectos prácticos, en particular de utilización das aplicacións informáticas para a tramitación destes procedementos.
2. Destinatarios:
Funcionarios dos corpos xerais ao servizo da Administración de xustiza en Galicia.
3. Requirimentos técnicos:
-PC con conexión á internet.
-Conta de correo electrónico.
-Navegador de internet.
4. Desenvolvemento:
Duración: 12 horas de autoestudo con titorías, traballos e probas de aptitude telemáticas.
Datas: do 14 de maio ao 8 de xuño de 2007.
Prazas: 150 persoas.
5. Contido:
Introdución. Disposicións xerais relativas á execución: títulos executivos, títulos executivos estranxeiros, partes, tribunal competente, custas da execución. Oposición á execución e impugnación de actos executivos. Suspensión e remate da execución. Execucións de dar, de facer e de non facer. Determinación de froitos e rendas. Liquidación de danos e perdas. Entrega da posesión de inmobles. Execución de sentenzas de desafiuzamento. Xestión informática dos procedementos de execución forzosa. Estatísticas. Guías de tramitación. A tramitación da execución en galego na aplicación Libra.
Curso:
Principios básicos do dereito civil e autonómico sobre a persoa, os menores e familia (8 edicións).
1. Obxectivos:
Proporcionar unha formación básica sobre a regulación estatal e autonómica sobre o dereito da persoa e o dereito de familia, orientada con carácter xeral á mellora da capacitación profesional e a contribuír á promoción interna.
2. Destinatarios:
Funcionarios dos corpos xerais ao servizo da Administración de xustiza en Galicia.
3. Desenvolvemento:
Duración: 12 horas.
Lugares e datas:
A Coruña: 1ª edición: 7, 9, 14 , 16, 21 e 23 de maio.
2ª edición: 29 e 31 maio; 5, 7, 12 e 14 de xuño.
-Santiago de Compostela: 28 e 30 maio e 4, 6, 11 e 13 de xuño.
-Ferrol: 28 e 30 maio e 4, 6, 11 e 13 de xuño.
-Lugo: 3, 8, 10, 15, 22 e 24 de maio.
-Ourense: 3, 8, 10, 15, 22 e 24 de maio.
-Pontevedra: 29 e 31 maio; 5, 7, 12 e 14 de xuño.
-Vigo: 7, 9, 14, 16, 21 e 23 de maio.
Horarios: das 17.00 horas ás 19.00 horas.
Prazas: 30 por edición.
4. Contido:
O dereito da persoa: as condicións persoais; a idade e a emancipación. A incapacitación. A tutela. A curatela. A prodigalidade. O defensor xudicial. O domicilio. A ausencia. A nacionalidade e a veciñanza civil. A declaración de falecemento. Os menores: o desamparo e a tutela administrativa. O acollemento e a adopción. Marco xurídico do dereito de familia en Galicia: especial referencia ás parellas de feito. Principios nos que se inspira a protección do menor na Comunidade Autónoma de Galicia.
Curso:
Curso básico de organización xudicial e estatuto xurídico dos funcionarios ao servizo da Administración de xustiza (modalidade de teleformación).
1. Obxectivos:
Proporcionar unha formación básica sobre organización xudicial e sobre a regulación da función pública ao servizo a Administración de xustiza.
2. Destinatarios:
Funcionarios dos corpos xerais ao servizo da Administración de xustiza en Galicia.
3. Requirimentos técnicos:
-PC con conexión á internet.
-Conta de correo electrónico.
-Navegador de internet.
4. Desenvolvemento:
Duración: 12 horas de autoestudo, con titorías, traballos e probas de aptitude telemáticas.
Datas: do 18 de maio ao 15 de xuño de 2007.
Prazas: 100 persoas.
5. Contido:
Poder xudicial na Constitución española. Consello Xeral do Poder Xudicial. Xuíces e maxistrados. Ministerio Fiscal. Secretarios xudiciais. Institutos de Medicina Legal. Tribunal Supremo. Audiencia Nacional. Tribunais superiores de xustiza. Audiencias provinciais. Xulgados de primeira instancia, instrución, mixtos, penais, menores, vixilancia penitenciaria, contencioso-administrativos e sociais. Libro VI da Lei orgánica do poder xudicial. Regulamento de ingreso, promoción profesional e provisión de postos de traballo. Regulamento disciplinario. Novo réxime retributivo. Réxime especial da Seguridade Social. Regulación de xornadas e horarios, de vacacións, de permisos e licenzas.
Curso:
Conciliación civil, arbitraxe e expedientes de xurisdición voluntaria relativos ao dereito patrimonial (modalidade de teleformación).
1. Obxectivos:
Proporcionar formación avanzada sobre a regulación da conciliación no ámbito civil así como sobre o arbitraxe e aqueles expedientes de xurisdición voluntaria de contido patrimonial, orientada a per
feccionar coñecementos, a contribuír á carreira profesional e a mellorar a calidade do traballo nas oficinas dos xulgados civís, con inclusión de aspectos prácticos, en particular de utilización das aplicacións informáticas para a tramitación destes procedementos.
2. Destinatarios:
Funcionarios dos corpos xerais ao servizo da Administración de xustiza en Galicia.
3. Requirimentos técnicos:
-PC con conexión á internet.
-Conta de correo electrónico.
-Navegador de internet.
4. Desenvolvemento:
Duración: 20 horas de autoestudo, con titorías, traballos e probas de aptitudes telemáticas.
Datas: do 15 de outubro ao 30 de novembro.
Prazas: 210 persoas.
5. Contido:
A conciliación preprocesual: concepto; competencia, procedemento, efectos; impugnación do convido. A arbitraxe: regulación normativa; clases; ámbito. O convenio arbitral: requisitos, contido e efectos. Os árbitros. A formalización xudicial da arbitraxe. O laudo: anulación e execución. Os expedientes de xurisdición voluntaria relativos ao dereito patrimonial. A investidura da posesión xudicial. As actas de notoriedade. Expedientes de liberación de gravames. A inscrición de dereitos reais sobre predios inscritos. Expediente de dominio. A inmatriculación. O deslindamento e a colocación de marcos.
Curso:
Expedientes de Rexistro Civil (modalidade teleformación).
1. Obxectivos:
Proporcionar unha formación avanzada, cun enfoque fundamentalmente práctico, para perfeccionar coñecementos sobre a xestión e tramitación de expedientes gobernativos do Rexistro Civil, orientada a mellorar a calidade do traballo nas oficinas de Rexistro Civil e a contribuír a mellora da cualificación profesional.
2. Destinatarios:
Funcionarios dos corpos xerais ao servizo da Administración de xustiza en Galicia.
3. Requirimentos técnicos:
-PC con conexión á internet.
-Conta de correo electrónico.
-Navegador de internet.
4. Desenvolvemento:
Duración: 20 horas de autoestudo, con titorías, traballos e probas de aptitude telemáticas.
Datas: do 2 de maio ao 20 de xuño.
Prazas: 80 persoas.
5. Contido:
Nacionalidade e veciñanza civil: adquisición por residencia e outros expedientes de adquisición. Recuperación da nacionalidade española. Perda da nacionalidade española. Declaracións e actuacións en relación coa veciñanza civil./ Nome e apelidos: galeguización do nome, galeguización de apelidos cambio do nome polo usado habitualmente, alteración da orde dos apelidos, cambio de nome e apelidos competencia do Ministerio de Xustiza. / Nacementos: expediente de inscrición fóra de prazo, tramitación das solicitudes de inscrición de nacementos ocorridos no estranxeiro, a inscrición de nacementos das persoas que adquiren a nacionalidade española. / Matrimonio civil: expediente previo ao matrimonio civil. Tramitación da solicitude de certificado de capacidade matrimonial. Inscrición de matrimonios celebrados no estranxeiro. Tramitación da solicitude de indicación do réxime matrimonial. / Expedientes para concordar o Rexistro Civil coa realidade: rectificación de erros, expedientes para
completar ou suprimir circunstancias e asentos, defectos e faltas formais e a súa corrección; e reconstitucións de inscricións destruídas. /Outras cuestións: traslado de inscricións, organización da oficina e libros diario e auxiliar do Rexistro Civil.
Curso:
Introdución ao proceso penal (modalidade de teleformación).
1. Obxectivos:
Proporcionar unha formación básica sobre a xurisdición penal orientada con carácter xeral á mellora da capacitación profesional e a contribuír á promoción interna.
2. Destinatarios:
Funcionarios dos corpos xerais ao servizo da Administración de xustiza en Galicia.
3. Requirimentos técnicos:
-PC con conexión á internet.
-Conta de correo electrónico.
-Navegador de internet.
4. Desenvolvemento:
Duración: 20 horas de autoestudo, con titorías, traballos e probas de aptitude telemáticas.
Datas: do 2 de maio ao 20 de xuño de 2007.
Prazas: 100 persoas.
5. Contido:
Introdución. Aspectos fundamentais da Lei de axuizamento criminal. Procedemento ordinario. Procedemento abreviado. Procedemento ante o tribunal do xurado. Xuízos rápidos. Xuízos de faltas. Execución penal. Execución de xuízos de faltas. A peza de responsabilidade civil. Recursos: cuestións
xerais, reforma, apelación, queixa e recursos extraordinarios.
Curso:
Xuízos civís: procesos especiais (división xudicial de patrimonios. Proceso monitorio e cambiario e normas especiais dos procesos sobre arrendamentos urbanos e propiedade horizontal) (modalidade de teleformación).
1. Obxectivos:
Proporcionar unha formación avanzada sobre a tramitación de procesos especiais de contido patrimonial, cun estudo fundamentalmente práctico enfocado ao tratamento das cuestións máis frecuentes e das súas solucións, desde a perspectiva dunha tramitación informática áxil, que preverá a alternativa de tramitación en galego.
2. Destinatarios:
Funcionarios dos corpos xerais ao servizo da Administración de xustiza.
3. Requirimentos técnicos:
-PC con conexión á internet.
-Conta de correo electrónico.
-Navegador de internet.
4. Desenvolvemento:
Duración: 20 horas de autoestudo, con titorías, traballos e probas de aptitudes telemáticas.
Datas: do 14 maio ao 30 de xuño.
Prazas: 180 persoas.
5. Contido:
Normas dos títulos II e III do libro IV da Lei de axuizamento civil. División de herdanzas. Intervención e administración dos bens hereditarios. Liquidación do réxime económico matrimonial. Proceso monitorio. Xuízo cambiario. Previsións da Lei de propiedade horizontal sobre o proceso monitorio. Regras especiais para a tramitación de xuízos verbais sobre desafiuzamento e outras sobre arrendamentos urbanos e rústicos. Cuestións prácticas máis frecuentes que se suscitan na tramitación destes procesos. Regulación dos xuízos rápidos civís. Tramitación dos procesos civís especiais coa aplicación informática. Guías de tramitación. Colección de documentos en galego. Código de conduta de usuario, rexistro e mantemento da aplicación informática.
Curso:
Curso básico de dereito administrativo: principios xerais, fontes do dereito administrativo, organización das administracións públicas, procedemento administrativo, recursos administrativos (modalidade de teleformación).
1. Obxectivos:
Proporcionar unha formación básica sobre teoría xeral do dereito, organización das administracións públicas, principios básicos do dereito administra
tivo e procedemento administrativo común, orientada con carácter xeral á mellora da capacitación profesional e a contribuír á promoción interna.
2. Destinatarios:
Funcionarios dos corpos xerais ao servizo da Administración de xustiza en Galicia.
3. Requirimentos técnicos:
-PC con conexión á internet.
-Conta de correo electrónico.
-Navegador de internet.
4. Desenvolvemento:
Duración: 12 horas de autoestudo, con titorías, traballos e probas de aptitude telemáticas.
Datas: 1 de xuño a 29 xuño de 2007.
Prazas: 200 persoas.
5. Contido:
Introdución. A constitución e os principios básicos do dereito administrativo. Leis e regulamentos: as fontes do dereito e xerarquía normativa. Organización das administracións públicas: Administración do Estado, Administración autonómica e Administración local. Aspectos fundamentais da Lei de réxime xurídico das administracións públicas e do procedemento administrativo común. A presentación de escritos e notificación dos actos. Réxime lingüístico do procedemento administrativo. O deber de actuar e control da inactividade da Administración. Procedemento administrativo e intimidade persoal e familiar.
Curso:
Disposicións xerais da Lei de axuizamento civil e normas de aplicación subsidiaria nas ordes xurisdicionais penal, contencioso-administrativa e social (modalidade de teleformación).
1. Obxectivos:
Reforzar e actualizar os coñecementos sobre os aspectos fundamentais e normas da Lei de axuizamento civil que resultan aplicables en todas as ordes xurisdicionais, cun enfoque teórico de formación básica sobre esta norma, con especial consideración da execución forzosa de contido patrimonial, orientado a contribuír á capacitación profesional e á carreira administrativa.
2. Destinatarios:
Funcionarios dos corpos xerais ao servizo da Administración de xustiza en Galicia.
3. Requirimentos técnicos:
-PC con conexión á internet.
-Conta de correo electrónico.
-Navegador de internet.
4. Desenvolvemento:
Duración: 24 horas de autoestudo, con titorías, traballos e probas de aptitude telemáticas.
Datas: do 7 de maio ao 30 de xuño de 2007.
Prazas: 100 persoas.
5. Contido:
Introdución. Comparecencia e actuación en xuízo. Xurisdición e competencia. Abstención e recusación. Actuacións xudiciais. Caducidade da instancia. A boa fe procesual. Custas procesuais, pagamento e taxación das custas. Presentación de escritos e documentos, copias e traslado de escritos. Aspectos básicos da proba. Execución forzosa. O embargo. Vía de constrinximento e novas alternativas de alleamento dos bens.
Curso:
Curso sobre organización xudicial (modalidade de teleformación).
1. Obxectivos:
Proporcionar unha formación avanzada para perfeccionar e actualizar os coñecementos sobre a organización xudicial.
2. Destinatarios:
Funcionarios dos corpos ao servizo da Administración de xustiza en Galicia.
3. Requirimentos técnicos:
-PC con conexión á internet.
-Conta de correo electrónico.
-Navegador de internet.
4. Desenvolvemento:
Duración: 12 horas de autoestudo, con titorías, traballos e probas de aptitude telemáticas.
Datas: 1 de outubro ao 26 de outubro de 2007.
Prazas: 120 persoas.
5. Contido:
O Poder Xudicial na Constitución española. A xustiza no Estatuto de autonomía para Galicia. O Consello Xeral do Poder Xudicial. Os consellos autonómicos. Salas de goberno, presidentes de tribunais e xuíces decanos. Organización e funcionamento dos tribunais. A carreira xudicial. Funcións gobernativas dos xuíces e maxistrados. Estatuto do Ministerio Fiscal. Fiscalía Xeral do Estado. Fiscais superiores. Fiscalías: organización e funcións. A carreira fiscal. Órganos superiores do corpo de ecretarios xudiciais. Directrices e protocolos de actuación. O corpo de secretarios xudiciais. Instituto Nacional de Toxicoloxía e Ciencias Forenses. Institutos de Medicina Legal. Persoal laboral da Administración de xustiza. Xurisdición dos tribunais españois. Demarcación xudicial. Planta xudicial. Tribunal Supremo. Audiencia Nacional. Tribunais superiores de xustiza. Audiencias provinciais. Xulgados de primeira instancia, instrución, mixtos, penais, menores, de vixilancia penitenciaria,
contencioso-administrativos e sociais.
Curso:
Iniciación á informática, o procesador de textos (modalidade teleformación).
1. Obxectivos:
Proporcionar uns coñecementos básicos de informática, con especial atención ás habilidades que ofrecen os tratamentos de textos na realización das tarefas administrativas.
2. Destinatarios:
Funcionarios dos corpos xerais ao servizo da Administración de xustiza en Galicia.
3. Requirimentos técnicos:
-PC con conexión á internet.
-Conta de correo electrónico.
-Navegador de internet.
4. Desenvolvemento:
Duración: 30 horas de autoestudo, con titorías, traballos e probas de aptitudes.
Datas: do 7 de maio ao 29 de xuño de 2007.
Prazas: 200 persoas.
5. Contido:
Coñecementos básicos. Sistema operativo. Procesador de textos: introdución e garda de texto. Labores de edición. Labores de automatización.
Curso:
Introdución á xurisdición civil (modalidade de teleformación).
1. Obxectivos:
Proporcionar unha formación básica sobre a xurisdición civil orientada con carácter xeral á mellora da capacitación profesional e a contribuír á promoción interna.
2. Destinatarios:
Funcionarios dos corpos xerais ao servizo da Administración de xustiza en Galicia.
3. Requirimentos técnicos:
-PC con conexión á internet.
-Conta de correo electrónico.
-Navegador de internet.
4. Desenvolvemento:
Duración: 21 horas de autoestudo, con titorías, traballos e probas de aptitude telemáticas.
Datas: do 21 de maio ao 30 de xuño de 2007.
Prazas: 100 persoas.
5. Contido:
Introdución. Aspectos fundamentais da Lei de axuizamento civil 1/2000. Xuízo ordinario. Xuízo verbal. Procesos matrimoniais. Proceso monitorio. Xuízo cambiario. Outros procesos especiais. Execución pecuniaria. Execución non pecuniaria.
Actuacións xudiciais (lugar, tempo, lingua, publicidade, documentación de actuacións e resolucións do xuíz e secretario, actos de comunicación e de auxilio xudicial) . Preparación de medios de proba. Conciliación. Expedientes de xurisdición voluntaria: natureza e clases. Recursos: cuestións xerais, reposición, queixa, apelación e recursos extraordinarios.
Curso:
Arquivística e biblioteconomía (3 edicións).
1. Obxectivos:
Iniciación ás técnicas de xestión de arquivos e bibliotecas, con especial consideración dos arquivos xudiciais e bibliotecas xurídicas.
2. Destinatarios:
Funcionarios dos corpos xerais ao servizo da Administración de xustiza en Galicia.
3. Desenvolvemento:
Duración: 12 horas.
Lugares e datas:
-A Coruña: 2, 4, 9 e 11 de outubro de 2007.
-Pontevedra: 15, 17, 22 e 24 de outubro de 2007.
-Ourense: 29 e 31 de outubro e 5 e 7 de novembro de 2007.
Horarios: das 17.00 ás 20.00 horas.
Prazas: 30 por edición.
4. Contido:
Concepto de arquivo. Funcións dos arquivos. Clasificación dos arquivos. Organización dos fondos: clasificación, ordenación. Instalación. Instrumentos de descrición de fondos (guías, inventarios, rexistros, catálogos, índices, etc.). O patrimonio documental. Remisión de fondos aos arquivos territoriais e históricos. Expurgación de expedientes. Definición de biblioteca. As funcións da biblioteca e os diferentes tipos de bibliotecas. Bibliotecas xudiciais. Bibliotecas virtuais. Técnicas de xestión de bibliotecas: catalogación, rexistro, etc. Os catálogos. A informatización dos catálogos. Préstamos e xestión de biblioteca.
Curso:
Curso de actualización en patoloxía forense.
1. Obxectivos:
Actualización de coñecementos sobre as últimas investigacións no ámbito da patoloxía forense. Repaso xeral teórico e práctico de sobre cuestións específicas de patoloxía forense. Analizar as posibilidades de desenvolvemento da histopatoloxía no Instituto de Medicina Legal.
2. Destinatarios:
Médicos forenses ao servizo da Administración de xustiza en Galicia.
3. Desenvolvemento:
Duración: 12 horas.
Lugar e data: Santiago de Compostela, 28 e 29 de setembro.
Horarios: das 16.00 ás 20.00 horas (28 de setembro).
Das 10.00 ás 14.00 horas; das 16.00 ás 20.00 horas (29 de setembro).
Prazas: 30 por edición.
4. Contido:
Semioloxía das lesións violentas cervicais (referido fundamentalmente a asfixias nas súas diferentes modalidades). Submersión (incluído aspectos anatomopatolóxicos preventivos, fisiopatolóxicos, etc.). O laboratorio de histopatoloxía na práctica forense (posibilidades tecnolóxicas, manexo de técnicas básicas...).
Curso:
Regulación sobre protección de datos persoais (4 edicións).
1. Obxectivos:
Dar a coñecer a normativa sobre protección de datos de carácter persoal. Concienciar o persoal que ten acceso a estes datos para que realice un uso adecuado deles, achegándose aos límites, prohibicións e exixencias contidas na normativa. Divulgar a normativa específica aplicable no ámbito xudicial en relación coa seguridade informática e protección de datos.
2. Destinatarios:
Médicos forenses e funcionarios dos corpos xerais ao servizo da Administración de xustiza en Galicia.
3. Desenvolvemento:
Duración: 12 horas.
Lugares e datas:
-A Coruña: 22, 24, 28 e 30 de maio.
-Lugo: 4, 6, 11 e 13 de xuño.
-Ourense: 21, 23, 28 e 30 de maio.
-Pontevedra: 7, 9, 14 e 16 de maio.
Horario: das 17.00 ás 20.00 horas.
Prazas: 30 por edición.
4. Contido:
Introdución. Principios fundamentais da protección de datos. O exercicio de dereitos por parte dos titulares dos datos. Ficheiros de titularidade pública. Transferencia de datos. Regulamento de seguridade. Recomendacións e instrucións do director da Axencia de Protección de Datos. Seguridade dos ficheiros da Administración de xustiza. Código de conduta de usuarios das aplicacións informáticas de xustiza.
Curso:
Curso sobre a folla de cálculo open office (modalidade de teleformación).
1. Obxectivos:
Proporcionar uns coñecementos introdutorios para o manexo da folla de cálculo.
2. Destinatarios:
Funcionarios dos corpos xerais ao servizo da Administración de xustiza en Galicia.
3. Requirimentos técnicos:
-PC con conexión á internet.
-Conta de correo electrónico.
-Navegador de internet.
4. Desenvolvemento:
Duración: 12 horas de autoestudo, con titorías, traballos e probas de aptitude telemáticas.
Datas: do 22 de outubro ao 14 de novembro de 2007.
Prazas 45 persoas.
Contido:
Introdución e modificación de valores. Utilización e deseño de fórmulas. Funcións. Gráficos. Xestión de datos.
Curso:
Xuízos rápidos civís e últimas reformas da lac (modalidade de teleformación).
1. Obxectivos:
Proporcionar unha formación básica sobre a previsión lexislativa dos xuízos rápidos civís e as últimas reformas introducidas no texto da Lei de axuizamento civil 1/2000, orientada con carácter xeral á mellora da capacitación profesional e a contribuír á promoción interna.
2. Destinatarios:
Funcionarios dos corpos xerais ao servizo da Administración de xustiza en Galicia.
3. Requirimentos técnicos:
-PC con conexión á internet.
-Conta de correo electrónico.
-Navegador de internet.
4. Desenvolvemento:
Duración: 10 horas de autoestudo, con titorías, traballos e probas de aptitude telemáticas.
Datas: do 5 de novembro ao 28 de novembro de 2007.
Prazas: 200 persoas.
5. Contido:
Regulación dos xuízos rápidos civís e a súa aplicación práctica. A disposición adicional 5ª da Lei de axuizamento civil. Funcións das oficinas de sinalamento, decanatos e tribunais civís. Estudo dos dife
rentes procedementos encadrables no ámbito obxectivo de aplicación das medidas de axilización previstas na LAC. Principais reformas producidas na Lei de axuizamento civil desde a súa entrada en vigor: Lei 39/2002, Lei 19/2003, Lei 22/2003, Lei 23/2003, Lei 41/2003, Lei 1/2004, Lei 15/2005.
Curso:
Introdución á execución forzosa (modalidade de teleformación).
1. Obxectivos:
Proporcionar unha formación básica sobre o procedemento xudicial de execución forzosa civil, orientada con carácter xeral á mellora da capacitación profesional e a contribuír á promoción interna.
2. Destinatarios:
Funcionarios dos corpos xerais ao servizo da Administración de xustiza en Galicia.
3. Requirimentos técnicos:
-PC con conexión á internet.
-Conta de correo electrónico.
-Navegador de internet.
4. Desenvolvemento:
a) Duración: 12 horas de autoestudo, con titorías, traballos e probas de aptitude telemáticas.
b) Datas: do 8 de outubro ao 31 de outubro de 2007.
c) Prazas: 200 persoas.
5. Contido:
Concepto, natureza e caracteres da execución forzosa. Execución en diñeiro: despacho da execución; procedemento de constrinximento. Execución forzosa da obriga incumprida de dar: formas específica e xenérica, criterios de diferenciación. Execución forzosa específica da obriga de facer: facer persoalísimo e non persoalísimo. Especial referencia á condena de indemnizar danos e perdas. Execución provisional. A oposición á execución. As custas procesuais e a execución forzosa.
Curso:
Correo electrónico corporativo, rede de xustiza, punto neutro xudicial e páxinas web institucionais (9 edicións).
1. Obxectivos:
Obter un adecuado coñecemento da ferramenta de correo electrónico corporativo, así como das funcionalidades do punto neutro xudicial e das páxinas web institucionais.
2. Destinatarios:
Funcionarios dos corpos ao servizo da Administración de xustiza.
3. Desenvolvemento:
Duración: 12 horas.
Lugares e datas:
-A Coruña: 29, 30 e 31 de outubro; 6, 7 e 8 de novembro de 2007.
-Lugo: 13, 14, 15, 20, 21 e 22 de novembro de 2007.
-Ourense: 16, 17, 18, 23, 24 e 25 de outubro de 2007.
-Vigo: 2, 3, 4, 9, 10 e 11 de outubro de 2007.
Horario: das 8.00 ás 10.00 horas.
Prazas: 15 por edición.
4. Contido:
O correo electrónico (webmail.justicia.es): vistas da área de traballo, xestión do correo (envío e recepción de mensaxes, xuntar e abrir arquivos adxuntos), a axenda, xestión de citas, sinalamentos e reunións, asignación de tarefas, carpeta de enderezos, xestión de cartafoles, opcións de configuración, almacenamento de ficheiros, tarefas periódicas de mantemento. Punto neutro. Estatísticas xudiciais. Inter-ius. Páxinas web institucionais (www.xunta.es, www.justicia.es, www.poderjudicial.es) e intranet (www.xudicial.xunta.es).
Curso:
Formación avanzada nos sistemas informáticos dos xulgados de instrución (11 edicións).
1. Obxectivos:
Mellorar o coñecemento técnico-funcional das aplicacións informáticas de xestión procesual, con especial atención á explotación estatística dos datos.
2. Destinatarios:
Funcionarios dos corpos xerais ao servizo da Administración de xustiza en Galicia.
3. Desenvolvemento:
Duración: 20 horas.
Lugares: A Coruña, Santiago de Compostela, Ferrol, Lugo, Ourense, Pontevedra, Vigo, Noia, Mondoñedo, O Barco de Valdeorras e O Porriño.
Datas: entre abril e decembro de 2007. O calendario de cada edición do curso darase a coñecer a través da páxina web da Consellería de Presidencia, Administracións Públicas e Xustiza e da intranet da Dirección Xeral de Xustiza a partir do mes de abril próximo.
Horarios: en función da dispoñibilidade de aulas de formación adecuadas, as clases serán en horario matutino ou vespertino.
Prazas: 15 por edición.
5. Contido:
Rexistro integral de procedementos, aplicación con e sen decanato. Integración informática das normas de repartición. Contas de consulta do decanato desde a unidade operativa. Rexistro de escritos. Aceptación e incoación dos procedementos. Actualización de datos dos procedementos. Actualización de datos dos intervenientes: litigantes rebeldes, liti
gantes con asistencia xurídica gratuíta, peritos, testemuñas, etc. Actualización de datos xerais, transformación, acumulación e agregación de novas cargas. Tramitación con funcionalidades avanzadas: tramitación simultánea de varios procedementos, encadeamento manual de documentos, notificacións múltiples, etc. Tramitación guiada. Mantemento de libros de rexistro e axenda. Informes e estatísticas. / Normas sobre seguridade dos arquivos xudiciais. Copias de seguridade. Código de conduta dos usuarios de aplicacións informáticas.
Curso:
Formación avanzada nos sistemas informáticos dos xulgados de primeira instancia (10 edicións).
1. Obxectivos:
Mellorar o coñecemento técnico-funcional das aplicacións informáticas de xestión procesual, con especial atención á explotación estatística dos datos.
2. Destinatarios:
Funcionarios dos corpos xerais ao servizo da Administración de xustiza en Galicia.
3. Desenvolvemento:
Duración: 20 horas.
Lugares: A Coruña, Santiago de Compostela, Ferrol, Lugo, Ourense (2 edicións), Pontevedra, Vigo, Vilagarcía de Arousa e Carballo.
Datas: entre abril e decembro de 2007. O calendario de cada edición do curso darase a coñecer a través da páxina web da Consellería de Presidencia, Administracións Públicas e Xustiza e da intranet da Dirección Xeral de Xustiza a partir do mes de abril próximo.
Horarios: en función da dispoñibilidade de aulas de formación adecuadas, as clases serán en horario matutino ou vespertino.
Prazas: 15 por edición.
5. Contido:
Rexistro integral de procedementos, aplicación con e sen decanato. Integración informática das normas de repartición. Contas de consulta do decanato desde a unidade operativa. Rexistro de escritos. Aceptación e incoación dos procedementos. Actualización de datos dos procedementos. Actualización de datos dos intervenientes: litigantes rebeldes, litigantes con asistencia xurídica gratuíta, peritos, testemuñas, etc. Actualización de datos xerais, transformación, acumulación e agregación de novas cargas. Tramitación con funcionalidades avanzadas: tramitación simultánea de varios procedementos, encadeamento manual de documentos, notificacións múltiples, etc. Tramitación guiada. Mantemento de libros de rexistro e axenda. Informes e estatísticas. / Normas sobre seguridade dos arquivos xudiciais. Copias de seguridade. Código de conduta dos usuarios de aplicacións informáticas.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA